Стефан Фурнаджиев
Нощ без очи

chitanka.info

Изкачвам се към Бухала,

по пътя на резачките.

Край мене всичко килнато

в оголените хребети.

Защо ли режем, режем

сред урвите разсънени?

Букът не ще зашушне

сред храсти необръснати.

Изсичане. Мъртвило

без бухал и без дъх.

За пръв път слънцето обгаря

посечения връх.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.